夢李白·其一
作者：杜甫
朝代：唐
主题：五言古詩
篇章：夢李白二首·其一

paragraphs: 死別已吞聲，生別常惻惻。江南瘴癘地，逐客無消息。
故人入我夢，明我長相憶。恐非平生魂，路遠不可測。
魂來楓葉青，魂返關塞黑。君今在羅網，何以有羽翼。
落月滿屋樑，猶疑照顏色。水深波浪闊，無使蛟龍得。

标签：蒙学
唐詩三百首